فیلمێكی كوردی لهماوهی 3 مانگدا بهشداری 25 فێستیڤاڵی جیهانی دهكات
فیلمی ئهنیمهیشنی كوردی (بێدهنگی ئاسمان) لهدهرهێنانی جوبرائیل ئهبوبهكر لهفێستیڤاڵی عهرهب فیلم فێستیڤاڵ له رۆتهردام بهشداری پێشبڕكێی سهرهكی دهكاتو كێبڕكێی بردنهوهی خهڵات دهكات.
دهرهێنهر جوبرائیل ئهبوبهكر لهبارهی بهشداری فیلمهكهی لهو فێستیڤاڵهدا رایگهیاند "فیلمهكه بهشداری لهفێستیڤاڵی عهرهب فیلم فێستیڤاڵ له رۆتهردام دهكاتو كێبڕكێی بردنهوهی خهڵات دهكات".
وتیشی "فێستیڤاڵهكه له 11 بۆ 15ی تشرینی یهكهمی 2017 لهوڵاتی هۆڵهندا ئهنجام دهدرێت".
(بێدهنگی ئاسمان) نوێترین بهرههمی سینهمایی دهرهێنهر جوبرائیل ئهبوبهكره و بهسپۆنسهری عهباس فازڵ عهبدولرهحمان خاوهنی زانكۆی نۆلج بهرههمهێنراوه و بهر لهم فێستیڤاڵهش لهچهندین فێستیڤاڵی سینهمایی نێونهتهوهیی بهشداری كردوهو چهند خهڵاتێكیش پێبهخشراوه، لهوانه خهڵاتی باشترین سیناریۆ لهخولی چوارهمی فێستیڤاڵی نێونهتهوهیی سینهمایی زانكۆی بابلو پێدانی خهڵاتی برۆنزی لهبهشی فیلمه ئهنیمهیشنهكانی فێستیڤاڵی سینهمایی باشوری جۆرجیا كهلهوڵاتی كهنهدا ئهنجامدرا و لهماوهی تهنها 3مانگدا بهشداری 25 فێستیڤاڵی سینهمایی جیهانی، كردوه.
سیناریۆی فیلمهكه پشتیوان عهبدوڵا نوسیویهتیو كاری گرافیكو دهنگ لهلایهن سهباح شادیو كاری موزیكی فیلمهكهش رامتین لهۆنی جێبهجێی كردوه.
(بێدهنگی ئاسمان) كورته فیلمێكی ئهنیمهیشنهو لهبارهی خهونهكانی مرۆڤه بۆ ئازادیو لهبارهی چیرۆكی فیلمهكهشهوه جبرائیل ئهبوبهكر دهڵێت "فیلمهكه باس لهخهونی مرۆڤ دهكات بۆ ئازادی، بهوپێیهی كه هیچ كهسێك ناتوانێت رێگا لهئازادی بگرێتو بهربهستی بۆ دروست بكات".
وتیشی "ماوهی فیلمهكه 100 چركهیه و بهرههمی ساڵی 2017-یه".
جوبرائیل ئهبوبهكر رهحمان لهدایكبوی ساڵی 1983ی شاری ههولێره، لهساڵی 2001هوه دهستیداوهته كاری سینهمایی و لهنزیكهی 40 كورته فیلمدا یاریدهدهری وێنهگر بوه و له 13 فیلمی سینهمایی درێژیشدا یاریدهدهری وێنهگر بوه و لهساڵی 2010هوه كاری دهرهێنانی سینهمایی دهكات و ههتا ئێستا چوار كورته فیلمی بهرههمهێناوه و نزیكهی 20 خهڵاتی نێوخۆیی و جیهانیشی بهدهستهێناوه.